Publication: Magyar Közlöny
Issue: MK-2000-13 (Year: 2000, Number: 13)
Era: 1990-2004
Section: szóló, többször módosított 1993. évi LXXVI. törvény
Paragraph Index: 21

(5) A MAB az általa véleményezett, javasolt képzési programot visszaküldi a szakképesítésért felelős miniszternek, aki — a MAB kedvező véleménye esetén — kezdeményezi az OKJ-ba történő felvételét. Az OKJ-ba vételt követően a szakképesítésért felelős miniszter rendeletben közzéteszi a szakmai és vizsgakövetelményeket, meghatározza az általa jóváhagyott képzési program hozzáférhetőségének módját, és megállapítja a forgalmazás szabályait. Intézkedéseiről tájékoztatja az oktatási minisztert. A MAB támogató véleményének hiányában a képzés akkreditált iskolai rendszerű felsőfokú szakképzésként nem vehető fel az OKJ-ba. A MAB elutasító véleményéről indoklással tájékoztatja a programot benyújtó intézményt és a szakképesítésért felelős minisztert.” Az akkreditált iskolai rendszerű felsőfokú szakképzés indítása

Source: https://magyarkozlony.hu/hivatalos-lapok/55f3ef74d6106b0a9a287cd5bdcbc254a62103e1/dokumentumok/1b1d39e03adf12e2d49ab7a5837c01e249743c27/letoltes